****

**HALUATKO**

**TOIMIA VAPAAEHTOISENA, TEHDÄ HARJOITTELUN, PROJEKTIN, TAI OPINNÄYTETYÖN**

**SPR NUORTEN TURVATALON**

**VERKKOAUTTAJANA?**

**Yhteyshenkilö:**

Sara Petersen-Jessen, koordinaattori.

P. 09-8714043 tai 040-620 2138/ [sara.jessen@punainenristi.fi](mailto:sara.jessen@punainenristi.fi)

Punainen Risti, Nuorten turvatalo, Vantaa

Sairaalakatu 3,01400 Vantaa

**1. Tausta:**

|  |
| --- |
| **Suomen Punainen Risti** on yksi Suomen suurimmista kansalaisjärjestöistä. ([www.punainenristi.fi](http://www.punainenristi.fi) )  **Punaisen Ristin Nuorten turvatalojen** tarkoituksena on tarjota nuorille ja heidän perheilleen matalan kynnyksen tukipaikkoja, joihin voi hakeutua tuen/avun tarpeessa, ilman lähetettä, omasta aloitteesta mihin aikaan vuorokaudesta tahansa. Turvatalojen palveluihin kuuluvat mm. keskusteluapu, nuorten väliaikainen majoitus, breikki arkeen ja unirytmitys. Kaikki turvatalon palvelut ovat maksuttomia nuorille ja heidän perheilleen. Tuen ja avun lisäksi turvatalot tarjoavat kaiken ikäisille ihmisille mahdollisuuksia vapaaehtoistoimintoihin, sekä tulla mukaan toimintaan silloin kun itselle sopii. (<https://rednet.punainenristi.fi/turvatalovantaa> ) |

**2. Toiminnan nimi ja kuvaus toiminnasta:**

**Verkkoauttaminen / Online help**

• maanantaisin, tiistaisin ja keskiviikkoisin klo 16-00 Rekolan kartanolla

• torstaista – perjantaihin klo 16-00, lauantaista sunnuntaihin klo 15-00 Mielenterveysseuran tiloissa Pasilassa

(kesällä poikkeusaikataulu)

Punaisen Ristin Nuorten turvatalot tarjoavat nuorille tukea ja apua erilaisiin huoliin myös verkossa osoitteessa: <http://sekasin247.fi/>. Sekaisin Chat on valtakunnallinen nuorten keskustelupalvelu, joka tukee mielen hyvinvointia ja mielenterveyden ongelmista selviämistä. Sekasin Chatissa yleisimmät yhteydenoton syyt ovat ahdistus, päihde- ja ihmissuhdeongelmat, itsetuhoisuus ja masennus, mutta syy yhteydenottoon voi olla mikä tahansa nuorta mietityttävä asia. Työntekijöiden lisäksi nuoria verkossa auttavat koulutetut vapaaehtoiset ja opiskelijat.

**Vuorot:** opiskelija ilmoittautuu itselleen sopiviin vuoroihin, ja sitoutuu tulemaan varaamiinsa vuoroihin.

**Tehtäviä :**

* toimia päivystäjänä Sekasin Chatissa ja tehdä vuoroja sovitusti Rekolan kartanolla
* osallistua purkuihin ja työnohjauksiin
* toimia osana moniammatillista tiimiä

sekä opiskelijan niin toivoessa:

* osallistua Nuorten turvatalon viestintään ottamalla kuvia toiminnasta (Ei asiakkaista!), vloggaamalla turvatalon Youtubeen, kirjoittamalla blogitekstejä turvatalon nettisivuille, tekemällä päivityksiä

Nuorten turvatalon Facebookiin, Instagramiin ja/tai Snapchattiin

**3. Aikataulusta:**

|  |
| --- |
| Toimintaan on jatkuva haku; haastatteluja, perehdytyksiä, koulutuksia ja työnohjauksia järjestetään pitkin vuotta.  Toivomme, että opiskelijan on mahdollista sitoutua toimintaan vähintään muutamaksi kuukaudeksi. |

**4. Haettava opiskelijamäärä:**

|  |
| --- |
| 1-100 |

**5. Mitä osaamista opiskelija saa toiminnasta:**

|  |
| --- |
| **Opiskelija**   * saa kokemusta toimimisesta osana moniammatillista tiimiä * saa kokemusta mm. mielenterveys- sekä päihdeongelmien kanssa painivien nuorten tukemisesta * nuorten kohtaamisesta ja tukemisesta heitä pohdituttavien asioiden äärellä * mahdollisuus saada viestinnän kokemusta niin toivoessaan * saa tietoa Punaisesta Rististä, SPR:n Nuorten turvataloista, verkkoauttamisesta ja vapaaehtoisuudesta turvataloilla   **HUOM! OSA KOULUISTA MYÖNTÄÄ OPINTOPISTEITÄ MYÖS VAPAAEHTOISENA TOIMIMISESTA.**  **KESKUSTELE ASIASTA OPETTAJASI KANSSA!** |

**6. Mitä vaadimme opiskelijalta:**

|  |
| --- |
| 1. **Edellyttää SPR:n ohjeiden ja periaatteiden hyväksymistä ja niiden mukaan toimimista.** Työ Punaisen Ristin Nuorten turvatalolla on voimakkaasti liikkeen arvoihin pohjaavaa. Toimintaa ohjaavat 7 perusperiaatetta: inhimillisyys, tasapuolisuus, puolueettomuus, riippumattomuus, vapaaehtoisuus, yleismaailmallisuus ja ykseys. 2. **Vaatii sitoutumista:** Opiskelija sitoutuu tulemaan varaamaansa vuoroon. Toivomme, että opiskelijan on mahdollista sitoutua toimintaan vähintään muutamaksi kuukaudeksi. 3. **Vaitiolo:** opiskelijat sitoutuvat noudattamaan sosiaalihuoltolain asiakkaan asemasta ja oikeudesta annetun lain 14 §:ssä säädettyä asiakirjasalaisuutta, sekä saman lain 15 §:ssä säädettyä vaitiolovelvollisuutta ja hyväksikäyttökieltoa niiden tietojen osalta, jotka hän saa toimiessaan vapaaehtoisena/opiskelijana Punaisen Ristin Nuorten turvatalolla. Vaitiolovelvollisuus sitoo vielä senkin jälkeen, kun ei enää ole aktiivisesti mukana turvatalon toiminnassa. 4. **Rikosrekisteriote**: Lisäksi opiskelijalta vaaditaan rikosrekisteriote (Lasten kanssa toimiminen), sekä perehdytykseen osallistuminen. |